CELEX: 62009TN0264
Language: fi
Date: 2009-07-02 00:00:00
Title: Asia T-264/09: Kanne 2.7.2009 — Tecnoprocess v. komissio ja Euroopan yhteisöjen komission Marokon edustusto

12.9.2009   
            
            
               FI
            
            
               Euroopan unionin virallinen lehti
            
            
               C 220/36
            
         Kanne 2.7.2009 — Tecnoprocess v. komissio ja Euroopan yhteisöjen komission Marokon edustusto
   (Asia T-264/09)
   2009/C 220/76
   Oikeudenkäyntikieli: italia
   
      Asianosaiset
   
   
      Kantaja: Tecnoprocess Srl (Rooma, Italia) (edustaja: asianajaja A. Majoli)
   
      Vastaajat: Euroopan yhteisöjen komissio, Euroopan yhteisöjen komission Marokon edustusto
   
      Vaatimukset
   
   
               —
            
            
               on todettava, että Euroopan yhteisöjen komission Rabatin edustusto ja Euroopan yhteisöjen komissio ovat laiminlyöneet ratkaisun tekemisen EY 232 artiklan mukaisesti
            
         
               —
            
            
               on todettava EY 288 artiklan nojalla, että edustusto ja komissio ovat sopimussuhteen ulkopuolisessa vastuussa kantajalle, ja ne on tuomittava yhteisvastuullisesti suorittamaan kantajalle 1 000 000,00 euron suuruinen vahingonkorvaus.
            
         
      Oikeudelliset perusteet ja pääasialliset perustelut
   
   Kantaja toimii useilla teollisuuden aloilla. Se on vuodesta 2002 lähtien toiminut sellaisten projektien hankintamenettelymarkkinoilla, joita hallinnoi EuropeAid, ja jotka koskevat komission ulkoisen avun myöntämistä kehitysmaille ja jotka rahoitetaan EU:n talousarviosta tai Euroopan kehitysrahastosta. Kantaja vaatii kanteellaan, että ensimmäisen oikeusasteen tuomioistuin tutkii vastaajien toiminnan seuraavien sopimusten täytäntöönpanon osalta:
   
               —
            
            
               sopimus EuropeAid 1144205/D/S/MA (marché 14/2003/meda/b7 — 4100/ib/96/0587) — RISTORAZIONE;
            
         
               —
            
            
               sopimus EuropeAid 114194/D/S/MA (marché 15/2003/meda/b7 — 4100/ib/96/0587) — FREDDO;
            
         
               —
            
            
               sopimus EuropeAid 114194/D/S/MA (marché 16/2003/meda/b7 — 4100/ib/96/0587) — FREDDO; ja
            
         
               —
            
            
               sopimus EuropeAid/12088/D/S/MA — Centre Assistance Technique des Industriels des Equipements pour véhicules (Cetiev), osat 3 ja 6.
            
         Kolme ensimmäistä sopimusta, jotka on tehty MEDA 1-ohjelman puitteissa, koskevat laitteiden ja tarvikkeiden toimitusta Rabatissa sijaitsevan Office de la Formation professionnelle et de la Promotion du Travail’n (OFPPT) ravintola- ja ruokalapalveluille.
   Kantajan mukaan OFPPT on näiden sopimusten täytäntöönpanossa kieltäytynyt allekirjoittamasta vastaanottotodistuksia tavaroista, joita kantaja on säännöllisesti toimittanut, vaikka OFPPT on käyttänyt näitä tavaroita.
   Vastaavanlaisia vaikeuksia on ilmennyt neljännen sopimuksen osalta, joka on tehty MEDA 2-ohjelman puitteissa ja joka koskee sellaisten erittäin teknisten koneistojen toimittamista, jotka oli tarkoitettu käytettäviksi moottoriajoneuvojen suodattimien testaamisessa.
   Kantajan mukaan ratkaisun tekemisen laiminlyönti vastaajien taholta siten, että ne ovat laiminlyöneet kantajan intressejä tyydyttävän ratkaisun löytämisen ottaen huomioon vakavat laiminlyönnit kyseisten sopimusten täytäntöönpanossa, synnyttää yhteisölle sopimussuhteen ulkopuolisen vastuun.
   Kantaja vetoaa tässä yhteydessä myös varainhoitoasetuksen 56 artiklan rikkomiseen sekä luottamuksensuojan periaatteen ja suhteellisuusperiaatteen loukkaamiseen ja luottamuksellisuuteen liittyvien oikeuksien loukkaamiseen.